Lolland-Falsters Stifts-Tidende, 1846-06-18
Onsdags blev der afholdt en Generalforsamling af Maskinhorspinderiets Actionairer. Her viste sig den samme mærkværdige Ligegyldighed, som man er saa vant til ved vore Generalforsamlinger. Endskjøndt det forud var bekjendtgjort, at der vilde blive fremlagt et Forslag til Selskabets Ophævelse, endskjøndt altsaa Actionairerne vidste, at der kunde blive taget en Beslutning, som vilde forvandle deres Actier til Fidibusser, indfandt der sig dog ikke saaMange, at Generalforsamlingen kunde tage en lovskraftig Beslutning. En ny Forsamling maatte berammes til iaften, og man har i disse Dage ret indstændigt anmodet Actionairerne om at ville uleilige sig hen i Generalforsamlingen, hvis Forhandlinger dog vel ikke kunne være dem ganske ligegyldige. Den oprindelige Actiecapital denne Indretning er 150,000 Rbd., siden er der optaget et Prioritetslaan af 75,000 Rbd. og mod Hypothek i Varer 157,448 Rbd. Skal Foretagendet opgives og det Hele realiseres, kunne Actionairerne være forsikkrede om, at idetmindste deres Jndskud, de 150,000 Rbd., er tabt lige indtil sidste Skilling og Hvid. Man skulde derfor dog troe, at den Sag maatte interessere dem noget. Actierne, der ere udstædte for 100 Rbd. pr. Stk., staae dog endnu i 28, som er mærkværdigt nok, efterat Establissementet saagodtsom har erklæret sig fallit. Man har, som før omtalt, et andet Forslag om at optage et nyt Laan, paa 75,000 Rbd., det vil da sige, hvis det kan opnaaes, for at bringe Anstalten paa Fode. De forrige Laan, der ere optagne, ere alle gjorte med store Lofter og Forhaabninger, men Resultatet har været Daarlighed, og det turde være et Spørgsmaal, om det ikke var klogest at tage det første Tab hellere end det sidste; men det ville vi lade Actionairerne være om. Hotel de l'Union vil man igjen kalde tillive, man har bekjendtgjort en meget fordeelagtig Bedømmelse af den til at bedømme Forholdene nedsatte Comitee, og man indbyder til Actietegning. Det er blandt de Projecter, som vistnok under visse givne Betingelser vil kunne betale sig men dets Trivelse er saagodtsom eene afhængig af, hvorvidt man er heldig i Valget af Hotelmesterne eller Værten. Det er desuden en uheldig Periode at komme med Acticindbydbydelser; i den senere Tid have saa Mange brændt sig paa Tivoli, Casino, Jernbane-Actier &c., at ligesaa forhippet man for et Aar siden var paa Actievæsenet, ligesaa stor en Skræk i Blodet har man nu faaet for det Stænderne skulle samles i næste Maaned, og man spørger naturligviis hvilke Sager der ville komme for Trykkefrihedssagen vil, som man allerede veed, ikke blive forelagt, og Pressen har foreløbig erholdt nogle Begunstigelser, hvoraf den væsenligste er, at det nu er indrømmet Udgiveren af et beslaglagt Blad at faae sin Sag paa kjendt ved Domstolene, hvis han ikke vil lade det beroe ved Beslaget. Værnepligtssagen kommer heller ikke for, saaledes paastaaer man idetmindste, og man tilføier, at nogle høie Officerer skulle have erholdt Paadrag til at yttre sig om dette Anliggende. Derimod hedder det for vist, at der vil blive forelagt Stænderne et Forslag til Consumtionens Afløsning, hvorunder dog, efter Sigende, Kjøbenhavn ikke skal være indbefattet. Det kunne vi imidlertid ikke troe. I Kjøbenhavns Privilegier hedder det, at Byen skal ikke med videre Told og Accise eller anden Tynge og Besværing belægges, end Adelen gjør og giver.